laion/Wikipedia-Exotic huggingface dataset:
ისტაქსიუატლი

ისტაქსიუატლი, ან ისტასიუატლი (ესპ. Iztaccíhuatl) (მომდინარეობს ნაუატლიდან: ისტაკი — თეთრი, ხოლო სიუატლი — ქალი, ანუ თეთრი ქალი) — მექსიკის სიდიდით მესამე მთა (ორისაბასა (5 636 მ) და პოპოკატეპეტლის (5426 მ) შემდეგ). მთას აქვს ოთხი მწვერვალი, რომლებიდანაც უმაღლესია პეჩო (ესპ. el pecho — „მკერდი“), რომელიც ზღვის დონიდან 5 230 მ სიმაღლეზე იწევა. დასავლეთიდან და აღმოსავლეთიდან ამ მწვერვალების სილუეტები წააგავს მწოლიარე ქალის ფიგურის თავს, მკერდს, ფეხებსა და ტერფებს. ისტაქტიუატლი მეხიკოდან სამხრეთ-აღმოსავლეთით 70 კმ სიშორეზე მდებარეობს. მისი თოვლიანი მწვერვალის დანახვა ქალაქიდანვე შეიძლება. დედაქალაქთან (ჯერ აცტეკების იმპერიის, შემდეგ კი თანამედროვე მექსიკის) სიახლოვის გამო, ეს მთა მრავალ ლიტერატურულ და მხატვრულ ნაწარმოებებშია მოხსენიებული. თანამედროვე ისტორიაში ისტაქსიუატლზე პირველად ავიდნენ 1889 წელს. თუმცა არქეოლოგიური ნიმუშები მოწმობენ, რომ აცტეკები და უფრო ადრინდელი ცივილიზაციის წარმოამდგენლებიც ადიოდნენ ამ მთაზე. ხშირად ამბობენ, რომ მთის სიმაღლე 5 286 მეტრია, მაგრამ სპეის შატლიდან რადარული გაზომვების შემდეგ აღმოჩნდა, რომ მთის სიმაღლეა 5 230 მეტრი. აცტეკების მითოლოგიასა და მის წინამორბედებში არსებობდა მრავალი ლეგენდა ვულკანების, ისასა და პოპოს, წარმოქმნასთან დაკავშირებით. ერთ-ერთი მათგანის თანახმად, ისტაქსიუატლი იყო პრინცესა, რომელმაც მამის ერთ-ერთი მებრძოლი, პოპოკატეპეტლი, შეიყვარა. მამამ მისი შეყვარებული გაგზავნა ომში, ოახაკაში. ის დაპირდა მებრძოლს, რომ თავის ქალიშვილს გაატანდა ცოლად, როდესაც ის ბრძოლიდან დაბრუნდებოდა (მამა დარწმუნებული იყო, რომ ის არ დაბრუნდებოდა). პოპოკატეპეტლის არყოფნის დროს, ერთ-ერთმა თაყვანისმცემელმა პრინცესას უთხრა, რომ მისი შეყვარებული ბრძოლაში მოკვდა და სიკვდილის წინ დაუბარა, რომ მის ნაცვლად მოეყვანა პრინცესა ცოლად. პოპოკატეპეტლი გამარჯვებით დაბრუნდა. ისტაქსიუატლმა, რომელიც ამ დროისთვის უკვე სხვისი ცოლი იყო, თავი მოიკლა. პოპოკატეპეტლმა ამ დანაკარგს ვერ გაუძლო და თვითონაც მოიკლა თავი. მათი სიყვარულის ძალით გაკვირვებულმა ღმერთებმა შეყვარებულები გადააქციეს ორ მთად, რომლებიც მეზობლად დგანან, რათა სამუდამოდ ერთად შეძლონ ყოფნა. ისტაქსიუატლს უწოდებენ „თეთრ ქალს“ ან „მძინარე ქალს“, იმიტომ, რომ ის ჰგავს ქალს, რომელსაც ზურგზე სძინავს, და ამავდროულად ყოველთვის თოვლითაა დაფარული. ვულკანი პოპოკატეპეტლი მასთან ახლოს დგას, იცავს მის ძილს და ფარავს თავის მრისხანებას, რომელიც პერიოდულად ვულკანთან ერთად ამოიფრქვევა ხოლმე. მექსიკის ძირითადი ვულკანები) ისტის კრატერი და ორისაბას მწვერვალი (უკანა ხედზე) (სექტ. 2007) ისტაქსიუატლი — მთების მსოფლიო ენციკლოპედია დაარქივებული 2014-04-03 საიტზე Wayback Machine. (ინგლისური) ისტა-პოპოს ნაციონალური პარკი დაარქივებული 2018-09-08 საიტზე Wayback Machine. (ესპანური) ისტაქსიუატლი — Google-ს რუკაზე თანამგზავრიდან გადაღებული სურათი
სან-ხოსეს დეპარტამენტი

სან-ხოსეს დეპარტამენტი (ესპ. Departamento de San José) — დეპარტამენტი ურუგვაიში. დედაქალაქია სან-ხოსე-დე-მაიო. დასავლეთით ესაზღვრება კოლონიის დეპარტამენტი, ჩრდილოეთით — ფლორესის დეპარტამენტი, აღმოსავლეთით კი ფლორიდის, კანელონესისა და მონტევიდეოს დეპარტამენტები. სამხრეთით არტყავს რიო-დე-ლა-პლატა. 2011 წლის მონაცემებით მოსახლეობა 108 309 ადამიანს შეადგენს. ურუგვაის დეპარტამენტები INE map of San José Department დაარქივებული 2012-10-10 საიტზე Wayback Machine. San José Department, Enciclopedia Geográfica del Uruguay Junta Departamental de San José დაარქივებული 2013-07-29 საიტზე Wayback Machine. ↑ არტიგასის არქივი — ტ. 21. — გვ. 190–191. <a href="https://wikidata.org/wiki/Track:Q5702886"></a>
სორიანოს დეპარტამენტი

სორიანოს დეპარტამენტი (ესპ. Departamento de Soriano) — დეპარტამენტი ურუგვაიში. დედაქალაქია მერსედესი. მდებარეობს ქვეყნის დასავლეთ ნაწილში, კოლონიის დეპარტამენტის ჩრდილოეთით და ფლორესის დეპარტამენტის დასავლეთით. დასავლეთიდან, მდინარე ურუგვაი გამოჰყოფს არგენტინისგან. 1624 წელს ადგილობრივ ტომთა გაქრისტიანების მიზნით, შეიქმნა ფრანცისკანელთა მისია. ამ ტერიტორიას სანტო დომინგო სორიანო ეწოდა. სულ მალე დაარსდა დასახლება ვილია-სორიანოც. დეპარტამენტი შეიქმნა 1816 წლის 27 იანვარს. 2011 წლის მონაცემებით მოსახლეობა 82 592 ადამიანს შეადგენს. ურუგვაის დეპარტამენტები ოფიციალური საიტი Soriano Turismo (Ministry of Tourism and Sports) www.todosoriano.com.uy დაარქივებული 2011-01-26 საიტზე Wayback Machine. INE map of Soriano Department დაარქივებული 2012-10-10 საიტზე Wayback Machine. ↑ არტიგასის არქივი — ტ. 21. — გვ. 190–191. <a href="https://wikidata.org/wiki/Track:Q5702886"></a>
ოქროს გლობუსის 70-ე დაჯილდოება

ოქროს გლობუსის 70-ე დაჯილდოება გაიმართა Beverly Hilton Hotel-ში, კალიფორნია შტატის ქალაქ ბევერლი ჰილსში, 2013 წლის 13 იანვარს და გადაიცა პირდაპირ ეთერში ტელეკომპანია NBC-ის მიერ. 7 ნომინაცია - ლინკოლნი 5 ნომინაცია– არგო და ჯანგო გათავისუფლებული 4 ნომინაცია– საბრალონი, იმედის სხივების კრებული და მთავარი მიზანი 3 ნომინაცია– პის ცხოვრება, ორაგულზე ნადირობა იემენში და ოსტატი 2 ნომინაცია– ჟანგი და ძვალი, ყველაზე ეგზოტიკური სასტუმრო მარიგოლდი და სესიები 5 ნომინაცია– თამაში შეიცვალა 4 ნომინაცია– Homeland 3 ნომინაცია– დაუნტონის სააბატო, The Girl, და Modern Family 2 ნომინაცია– 30 Rock, The Big Bang Theory, იატაკქვეშა იმპერია, Breaking Bad, Episodes, Girls, კარგი ცოლი, Hatfields & McCoys, Hemingway & Gellhorn, ნეშვილი, New Girl, ნიუსრუმი და Political Animals 3 გამარჯვება– საბრალონი 2 გამარჯვება– არგო და ჯანგო გათავისუფლებული 3 გამარჯვება– Game Change და Homeland 2 გამარჯვება– Girls ოფიციალური საიტი დაარქივებული 2015-08-01 საიტზე Wayback Machine. 70th Golden Globe Awards IMDb-ზე 70th Golden Globe Awards NBC-ზე
თრეხვის ღვთისმშობლის ეკლესია

თრეხვის ღვთისმშობლის ეკლესია — ეკლესია ქარელის მუნიციპალიტეტის სოფელ თრეხვში. მდებარეობს სოფლის განაპირას, დასავლეთით, მცირე მუხნარში. დარბაზული ეკლესია (9,2 X 6,2 მ) ნაგები იყო ნატეხი ქვიშაქვით, გამოყენებული ყოფილა თლილი შირიმის ქვაც. შესასვლელი სამხრეთიდანაა (შემორჩენილია წირთხლების შირიმის ქვები). ეკლესიას ნახევარწრიული აფსიდი ჰქონია. ნაგებობის სამშენებლო ბაქანი დასავლეთიდან და ნაწილობრივ სამხრეთიდან და ჩრდილოეთიდან ქვიშაქვის დიდი ლოდებით ამოყვანილი საყრდენი კედლებით ყოფილა გამაგრებული. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 377.
ტაკუარემბოს დეპარტამენტი

ტაკუარემბოს დეპარტამენტი (ესპ. Departamento de Tacuarembó) — ურუგვაის უდიდესი დეპარტამენტი . მდებარეობს ქვეყნის ჩრდილოეთ ნაწილში. დედაქალაქია ტაკუარემბო. ჩრდილოეთით და აღმოსავლეთით ესაზღვრება რივერის დეპარტამენტი, დასავლეთით — სალტოს, პაისანდუსა და რიო-ნეგროს დეპარტამენტები, სამხრეთით კი დურასნოსა და სერო-ლარგოს დეპარტამენტები. შეიქმნა 1884 წელს, როდესაც ის რივერის დეპარტამენტს გამოეყო. 2011 წლის მონაცემებით მოსახლეობა 90 053 ადამიანს შეადგენს. ურუგვაის დეპარტამენტები ოფიციალური საიტი დაარქივებული 2006-11-21 საიტზე Wayback Machine. INE map of Tacuarembó Department (southwest) დაარქივებული 2012-10-10 საიტზე Wayback Machine. (PDF 2.2MB) INE map of Tacuarembó Department (north and east) დაარქივებული 2012-10-10 საიტზე Wayback Machine. (PDF 3.75MB) ↑ Ley N° 158. DIVISION ADMINISTRATIVA. DEPARTAMENTOS DE TACUAREMBO, SALTO Y PAYSANDU — National Directorate of Official Printings and Publications. <a href="https://wikidata.org/wiki/Track:Q95703669"></a>
მოონზუნდის არქიპელაგი

მოონზუნდის არქიპელაგი (ესტ. Lääne-Eesti saarestik, ან დასავლეთ ესტონეთის არქიპელაგი) — ბალტიის ზღვაში მდებარე ესტონეთის კუნძულების ჯგუფი. მათი სრული ფართობი ჯამში არის დაახლოებით 4000 კმ². საარემაა ჰიიუმაა მუჰუ ვორმსი და კიდევ დაახლოებით 500 პატარა კუნძული. ესტონეთის კუნძულების სია ვიკისაწყობში არის გვერდი თემაზე: მოონზუნდის არქიპელაგი The Väinameri Sea დაარქივებული 2010-07-23 საიტზე Wayback Machine. ↑ მონაცემები მოყვანილია 01.01.2012 პერიოდის მონაცემების მიხედვით (ინგლისური) ესტონეთის სტატისტიკური სამსახურის მიერ (ინგლისური) ↑ The islands in the Väinameri Sea and the Gulf of Riga. Estonica. დაარქივებულია ორიგინალიდან — 2016-08-15. ციტირების თარიღი: 2009-02-16.
ძაძვის წმინდა გიორგის ეკლესია

ძაძვის წმინდა გიორგის ეკლესია — ეკლესია ქარელის მუნიციპალიტეტის სოფელ იმერხევში. მდებარეობს სოფლიდან ჩრდილო-აღმოსავლეთით 7-8 კილომეტრზე, მაღალ მთაზე. თარიღდება განვითარებული ფეოდალური ხანით. ეკლესია დარბაზულია (8,7 X 4,9 მ), ნაგებია ნატეხი ქვით. შესასვლელი დასავლეთითაა. ღრმა, ოდნავ ნალისებრი აფსიდის ღერძზე გაჭრილია ფართო სარკმელი, რომლის გვერდებზე ოთხკუთხა ნიშებია. საკურთხეველი ერთი საფეხურითაა ამაღლებული. ინტერიერი ფართო და ხალვათია. კედლები შელესილი ყოფილა. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 378.
ტრეინტა-ი-ტრესის დეპარტამენტი

ტრეინტა-ი-ტრესის დეპარტამენტი (ესპ. Departamento de Treinta y Tres) — დეპარტამენტი ურუგვაიში. დედაქალაქია ტრეინტა-ი-ტრესი. მდებარეობს ქვეყნის აღმოსავლეთ ნაწილში. ჩრდილოეთით ესაზღვრება სერო-ლარგოს დეპარტამენტი, დასავლეთით — დურასნოსა და ფლორიდის დეპარტამენტები, სამხრეთით კი ლავალიეხას და როჩის დეპარტამენტები. აღმოსავლეთით აკრავს მერინის ტბა, რომელზეც გაივლის ბრაზილიასთან საზღვარი. შეიქმნა 1884 წლის 18 სექტემბრის საკანონმდებლო აქტის საფუძველზე; მანამდე მიეკუთვნებოდა სერო-ლარგოს დეპარტამენტს. 2011 წლის მონაცემებით მოსახლეობა 48 134 ადამიანს შეადგენს. ურუგვაის დეპარტამენტები INE map of Treinta y Tres Department დაარქივებული 2013-03-09 საიტზე Wayback Machine. ↑ Ley N° 1754. DIVISION ADMINISTRATIVA. DEPARTAMENTO DE TREINTA Y TRES. CREACION — National Directorate of Official Printings and Publications. <a href="https://wikidata.org/wiki/Track:Q95703669"></a>
მუხილეთის ღვთისმშობლის ეკლესიის კომპლექსი

მუხილეთის ღვთისმშობლის ეკლესიის კომპლექსი — საეკლესიო კომპლექსი ქარელის მუნიციპალიტეტის სოფელ მუხილეთში. მდებარეობს სოფლის ცენტრში, თარიღდება XIV საუკუნით. კომპლექსში შედის ღვთისმშობლის ეკლესია და სხვა ნაგებობათა ნაშთები. ნაგებობათა უმეტესი ნაწილი ძლიერ დაზიანებულია. ეკლესია შედარებით კარგადაა დაცული. ღვთისმშობლის ეკლესია დარბაზულია (12,4 X 5,25 მ), ნაგებია კარგად დამუშავებული ბაზალტის კვადრებით. აქვს სამი შესასვლელი; სამივე მინაშენებში გადის. მთავარი, სამხრეთის შესასვლელი გარედან არქიტრავითაა გადახურული, შიგნიდან - ნახევარწრიული თაღით. ღრმა ნახევარწრიული აფსიდის ღერძზე ფართო და მაღალი სარკმელია, რომლის ორივე მხარეს მცირე ზომის ოთხკუთხა ნიშებია. ეკლესიას სამი მინაშენი აქვს - დასავლეთით, სამხრეთითა და ჩრდილოეთით. დასავლეთის მინაშენი ეკლესიის კედლის მთელ სიგრძეზეა მიდგმული; გადახურულია ნახევარწრიული კამარით, რომელიც დაბეტონებულ მასას წარმოადგენს. მინაშენი, ეკლესიასთან შედარებით, ნაგებია მდარედ. მას ორი შესასვლელი ჰქონია - სამხრეთით (ამოშენებულია) და დასავლეთით, რომელიც დაკავშირებულია ძლიერ დანგრეულ ნაგებობასთან. ჩრდილოეთ მინაშენი დანგრეულია და მიწითაა დაფარული. ეკლესიის სამხრეთ მინაშენი, რომელსაც სამხრეთ ფასადის დასავლეთ ნახევარი უჭირავს, მცირე ეგვტერია. მას საკურთხეველი და აგურით ნაგები კანკელი (დანგრეულია) ჰქონია. ეგვტერის წინ მიშენებულია მაღალი კარიბჭე, რომელიც სამხრეთით მთლიანად გახსნილია ფართო თაღით. თაღი მთლიან ქვაში გამოკვეთილ მარტივღარებიან კაპიტელებს ეყრდნობა. ეკლესია და მინაშენები კრამიტით ყოფილა გადახურული. საზურგე კრამიტებს მარტივი გეომეტრიული ორნამენტი ამკობს, ხოლო ბრტყელ კრამიტებს აქვს ასომთავრული წარწერა, რომელიც სამი დაქარაგმებული ასოსაგან შედგება: ინე (იოანე). ეკლესიის აღმოსავლეთით, სოფლის განაპირას, კლდეზე აღმართულია ოთხკუთხა კოშკი, რომელიც მდინარე მუხილეთის გაყოლებით მიმავალ ძველ გზას იცავდა. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 380. მუხილეთის ღვთისმშობლის ეკლესიის კომპლექსი[მკვდარი ბმული]
სოფლის მუშა (გაზეთი)

სოფლის მუშა — ქართული ყოველკვირეული გაზეთი. საქართველოს სოცილ-დემოკრატთა მუშათა პარტიი ცენტრალური კომიტეტის ორგანო. გამოდიოდა თბილისში 1920 წელს. სულ 15 ნომერი გამოვიდა.რედაქტორი — ი. გომართელი. აშუქებდა სოციალურ და პოლიტიკურ საკითხებს. ქართული საბჭოთა ენციკლოპედია, ტ. 9, თბ., 1985. — გვ. 483–484.
ანტონიო დე მენდოსა

ანტონიო დე მენდოსა-ი-პაჩეკო (Antonio de Mendoza y Pacheco; დაიბადა დაახ. 1490-სა და 1493 წლებს შორის, მონდეჰარში ან ალკალა-ლა-რეალში, ესპანეთი — გარდაიცვალა 1552 წლის 21 ივლისს, ლიმა, პერუ) — ახალი ესპანეთის პირველი ვიცე-მეფე. ესპანეთის უმაღლესი არისტოკრატიის წარმომადგენელი, მარკიზ დე სანტილიანის შვილთაშვილი. 1535 წელს ერნან კორტესმა მენდოსა გაგზავნა დაპყრობილ ტერიტორიებზე ვიცე-მეფის ტიტულით. ის ცდილობდა ღირსეულად წარმოეჩინა კარლ V, როგორც სამართლიან მოსამართლეს, სამეფო ხაზინის გამგებელს, მთავარსარდალსა და კათოლიკური ეკლესიის ქომაგს. 1539 წელს მენდოსამ ფლოტი გაგზავნა მოლუკსების კუნძულებიდან სამხრეთით მდებარე კუნძულების აღმოსაჩენად, სადაც მღვდლების როლში მას თან მიჰყვებოდნენ იერონიმო ხიმენესი, სებასტიან დე ტრას სიერა, ბერი ალონსო დე ალვარადო, რომლებიც ინდოეთშიც იყვნენ და 9-წლიანი მოგზაურობის შემდეგ პორტუგალიის გავლით ესპანეთში დაბრუნდნენ, შემდეგ კი — კვლავ მექსიკაში. მის დროს (1542 წელს) ნუნიო დე გუსმანმა ჩაახშო ინდიელების აჯანყება (es:Guerra del Mixtón), ფრანსისკო ვასკეს დე კორონადომ კი შეისწავლა ახლანდელი აშშ-ს სამხრეთი ტერიტორიები. მენდოსამ მექსიკაში კარგი სახელი დაიტოვა, რადგანაც მას სურდა ინდიელების ბედის შემსუბუქება და მზად იყო ნებისმიერი მათი საჩივრის მოსასმენად. მან დააწესა შახტებში მუშაობის ზღვრული ხანგრძლივობა, ის მოითხოვდა, რომ ინდიელებისთვის შესაფერისად გადაეხადათ მათი შრომისთვის, ზღუდავდა მათი მიწების დაპყრობას. მის დროს მექსიკაში დაიწყო წიგნების ბეჭდვა, გაიხსნა მეხიკოს უნივერსიტეტი, აშენდა სკოლები და საავადმყოფოები, გაუმჯობესდა გადასახადების მოგროვება. თავისი 15-წლიანი მმართველობის პერიოდში მენდოსამ მექსიკას მშვიდობა და სიწყნარე მისცა. არცერთ შემდგომ ვიცე-მეფეს არ უმართავს მექსიკა მასზე უფრო დიდ ხანს. 1551 წელს მეფემ ის პერუს ვიცე-მეფედ დანიშნა, მაგრამ მან ძლივს მოახერხა თავისი ახალი სამფლობელოების შემოვლა, როდესაც ლიმას მიაღწია, ის გარდაიცვალა. ანტონიო დე მენდოსა ქალაქის კათედრალურ ეკლესიაში დაასაფლავეს, ფრანსისკო პისაროს გვერდით. Мендоса в Британской энциклопедии Письма вице-короля Перу Дона Антонио де Мендоса, 1551—1552 гг.. დაარქივებულია ორიგინალიდან — 2012-07-12. ციტირების თარიღი: 2013-01-14. (ესპანური) ↑ Cronica de la Orden de los PP. ERMITANOS AGUSTINOS, 1569
მესოამერიკა

მესოამერიკა, მეზოამერიკა (ძვ. ბერძნ. μέσος — საშუალო), შუა ამერიკა — ისტორიულ-კულტურული რეგიონი, გადაჭიმულია მექსიკის ცენტრიდან ჰონდურასსა და ნიკარაგუამდე. ყოველდღიურ ცხოვრებაში ტერმინი შემოიტანა 1943 წელს გერმანელმა ფილოსოფოსმა და ანთროპოლოგმა პაულ კირხჰოფმა. მესოამერიკის მოსახლეობა კოლუმბამდელ ეპოქაში გამოირჩეოდა შემდეგი თვისებებით: რთული სტრუქტურული მმართველობის მქონე, მიწათმოქმედებაზე დაყრდნობილი საზოგადოებები, რომლებიც ზოგიერთ შემთხვევაში სახელმწიფოს დონემდეც აღწევდნენ; ფართო ცერემონიალური ცენტრები, ან ქალაქები მსხვილი ნაგებობებით (პირამიდები, ტაძრები, ბურთის სათამაშო მოედნები); ხელობის მაღალი დონე: ქვის, კერამიკის, ხის დამუშავება, ხატვა, მეტალების დამუშავება; ასტრონომიის ცოდნა, ზუსტი კალენდარი, ორიგინალური დამწერლობის განვითარება. მესოამერიკი მრავალი მაღალგანვითარებული კულტურის სამშობლო იყო: აცტეკები მაია მისტეკები ოლმეკები ტარასკები საპოტეკები ტოლტეკები ტოტონაკები უასტეკები ჩიჩიმეკები მესოამერიკის ინდიური ენები, ეკუთვნის, დაახლოებით, 10 სხვადასხვა ოჯახს (პლუს რამდენიმე იზოლირებული ენა), რომლებიც მჭიდროდ არიან ერთმანეთთან დაკავშირებულები და აქვთ მსგავსი თვისებები, რომლებიც აწმყოში ერთიანდებიან მესოამერიკული ენების კავშირში. თუმცა ამჟამად მესოამერიკაში დომინირებს ესპანური ენა, ადგილობრივი ენების (ნაუატლი, საპოტეკური, მისტეკური და სხვა) მატარებლების რიცხვი ნელ-ნელა აგრძელებს ზრდას. მესოამერიკა დაარქივებული 2014-01-30 საიტზე Wayback Machine. საიტი ძველი მესოამერიკის შესახებ ჩიკომოსტოკი Pobladores de Mosoamerica დაარქივებული 2007-02-14 საიტზე Wayback Machine. მესოამერიკის ცივილიზაცია, მეხიკოს ველი დაარქივებული 2013-02-25 საიტზე Wayback Machine. ვ. ზუბაროვი. ძველი ცენტრალური და სამხრეთ ამერიკის ისტორია.. ლევ ტოლსტოის სახელობის ტულას სახელმწიფო პედაგოგიური უნივერსიტეტი. ზოგადი ისტორიისა და არქეოლოგიის კათედრა.. დაარქივებულია ორიგინალიდან — 2007-05-03. ციტირების თარიღი: 2010-01-15.
შუა ამერიკა

შუა ამერიკა შესაძლოა აღნიშნავდეს: შუა ამერიკა — რეგიონი ამერიკის შუა განედებზე. იგივეა, რაც მესოამერიკა — ძველი კოლუმბამდელი ცივილიზაციები ისტორიულ-კულტურული რეგიონი, გადაჭიმულია მექსიკის ცენტრიდან ნიკარაგუამდე. ჩრდილოეთ ამერიკის ნაწილი, მოიცავს მექსიკას, ვესტ-ინდოეთსა და ცენტრალურ ამერიკას, ანუ მთლიან ლათინურ ამერიკას, სამხრეთ ამერიკის გამოკლებით. ზოგჯერ ტერმინი „შუა ამერიკა“ შეცდომით გამოიყენება ცენტრალური ამერიკის მნიშვნელობით.
Lost in the Echo

„Lost in the Echo“ — ამერიკული როკ-ჯგუფ Linkin Park-ის მეორე სინგლი ალბომიდან Living Things. გამოშვებულია 2012 წლის 19 ოქტომბერს ლეიბლზე Warner Bros. Records. ყველა სიმღერის ავტორი — ლინკინ პარკი. ↑ Lost In the Echo - Single by Linkin Park. iTunes. ციტირების თარიღი: 2012-12-10. ↑ LINKIN PARK - LOST IN THE ECHO (CHANSON) French. Lescharts.com. დაარქივებულია ორიგინალიდან — 2012-09-29. ციტირების თარიღი: 10 July 2012. ↑ Charts Deutschland KW 27: Linkin Park mit vierter Nummer-eins | Musikmarkt German. Musikmarkt.de. დაარქივებულია ორიგინალიდან — 2012-09-29. ციტირების თარიღი: 7 July 2012. ↑ Lost in the Echo - Linkin Park - South Korea. Gaon Chart. დაარქივებულია ორიგინალიდან — 2012-09-29. ციტირების თარიღი: 30 June 2012. ↑ Chart Log UK Update 7.07.2012 (week 26). Zobbel.de. დაარქივებულია ორიგინალიდან — 2012-09-29. ციტირების თარიღი: 18 July 2012. ↑ Linkin Park - Lost in the Echo - Living Things. Billboard. ციტირების თარიღი: 4 July 2012. ↑ Latest Music News, Band, Artist, Musician & Music Video News | Billboard ↑ Latest Music News, Band, Artist, Musician & Music Video News | Billboard
ჰონდურასის დეპარტამენტები

ცენტრალური ამერიკის სახწელმწიფო ჰონდურასი დაყოფილია 18 დეპარტამენტად. თითოეულ დეპარტამენტს მართავს გუბერნატორი, რომელსაც ჰონდურასის პრეზიდენტი ნიშნავს. Statoids: Departments of Honduras ↑ Statoids.com entry for Honduras.
პულკე

პულკე, ან ოქტლი (ესპ. pulque, octli) — მექსიკური ტრადიციული ალკოჰოლური სასმელი აგავას ან მაგეის ფერმენტირებული წვენიდან (Agave salmiana). ღვინის მსგავსად, პულკეც მიიღება ფერმენტაციით და არა დისტილაციით. სიძლიერე — 6%-დან 18%-მდე. ტეკილა მესკალი
ნიკოლოზ საღარაძე

ნიკოლოზ საღარაძე (დ. 1877, ხონის მუნიციპალიტეტი — გ. 1963) — ქართველი ფოტოგრაფი. დაიბადა ხონში და ადრეულ ასაკში დაობლებული 1889 წელს ქუთაისში ჩაიყვანეს გიმნაზიაში მისაბარებლად. ნიკოლოზ საღარაძე თავისივე სურვილით შეუდგა ფოტოგრაფიის შესწავლას ალექსანდრე მიხაილოვთან (ნათესავი). მიხაილოვის გარდაცვალების შემდეგ (1912) მისი საქმის გამგრძელებელი და სახელოსნოს მფლობელი გახდა. საღარაძე იღებდა თითქმის ყველა მნიშვნელოვან კულტურულ მოვლენას, რაც ქუთაისში იმართებოდა. 1934 წელს იგი საცხოვრებლად გადავიდა თბილისში და 1936-1944 წლებში მუშაობდა „სოიუზფოტოში“ (საკავშირო ცენტრალიზებული ფოტოორგანიზაცია) ხოლო შემდეგი ათი წლის განმავლობაში — პიონერთა სასახლის ფოტოკაბინეტის პედაგოგი იყო. ნიკოლოზ საღარაძემ ალექსანდრე მიხაილოვისა და მის მიერ გადაღებული ფოტოები, სულ 8496 პოზიტივი და ნეგატივი გადასცა საქართველოს ეროვნულ არქივს. ეს კოლექცია ცნობილია მიხაილოვ-საღარაძის კოლექციის სახელით. კოლექციაშია XIX-XX საუკუნეების მიჯნაზე გადაღებული ფოტოები, მათ შორის ცნობილი ადამიანების: იმერეთის ეპისკოპოსი გაბრიელი (ქიქოძე), კომპოზიტორი კონსტანტინე ფოცხვერაშვილი, აკაკი წერეთელი, შალვა დადიანი, ლადო ალექსი-მესხიშვილი, ნუცა ჩხეიძე, მარო მდივანი. კოლექციის ძირითადი ნაწილი გაუშიფრავია და წარმოადგენს დასავლეთ საქართველოში იმ დროისათვის მცხოვრებთა ეთნოგრაფიულ სურათს. აქ წარმოდგენილია სხვადასხვა ასაკის, პროფესიის, სოციალური ფენის და ეთნიკური წარმოშობის ადამიანთა ინდივიდუალური და ჯგუფურ პორტრეტები. სტატია მელქონ კაჩუხაშვილი, ალექსანდრე მიხაილოვი და ნიკოლოზ საღარაძე დაარქივებული 2010-12-19 საიტზე Wayback Machine. . საქართველოს ფოტოგრაფიის მუზეუმი. სტატია „ღვაწლმოსილი ოსტატი“, „საბჭოთა ხელოვნება“, 1964, N 3. ეროვნული არქივის კინოფოტოფონოდოკუმენტების ცენტრალური არქივის მიხაილოვ-საღარაძის კოლექციის აღწერა. „ნიკოლოზ საღარაძე. ეროვნული არქივის ფოტოკოლექცია“. თბილისი, 2014
BAFTA საუკეთესო კოსტიუმების დიზაინისთვის

BAFTA საუკეთესო კოსტიუმების დიზაინისთვის — ყოველწლიური ჯილდო ბრიტანეთის ფილმისა და სატელევიზიო ხელოვნების აკადემიისგან. ჯილდო გაიცემა 1964 წლიდან. 1968 წლამდე გაიცემოდა ორი ჯილდო: შავ-თეთრი და ფერადი ფილმებისთვის. 1964 - მარგარეტ ფურსი ფილმისთვის „ბეკეტი“ 1964 - ელიზაბეთ ჰაფენდენი, ჯოან ბრიჯი ფილმისთვის „ყველა დროის ადამიანი“ 1968 - დანილო დონატი ფილმისთვის „რომეო და ჯულიეტა“ 1971 - პიერო ტოსი ფილმისთვის „სიკვდილი ვენეციაში“ 1974 - თეონი ალდერეჯი ფილმისთვის „დიდი გეტსბი“ 1977 - დანილო დონატი ფილმისთვის „ფელინის კაზანოვა“ 1980 - სეიჩირო მიმოსავა ფილმისთვის „მეომრის ჩრდილი“ 1989 - გაბრიელა პესკუჩი ფილმისთვის „ბარონ მინჰაუზენის თავგადასავალი“ 1995 - ჩარლზ კნოდი ფილმისთვის „მამაცი გული“ 2003 - ვენდი სტიტსი ფილმისთვის „ზღვის მბრძანებელი: სამყაროს კიდეზე“ 2004 - ჟაკლინ დურანი ფილმისთვის „ვერა დრეიკი“ 2005 - კოლინ ეთვუდი ფილმისთვის „გეიშას დღიურები“ 2006 - ლალა ჰუენტე ფილმისთვის „ფავნის ლაბირინთი“ 2007 - მარიტ ალენი ფილმისთვის „ცხოვრება ვარდისფერ ფერებში“ 2012 - ჟაკლინ დურანი ფილმისთვის „ანა კარენინა“ 2013 - კათრინ მარტინი ფილმისთვის „დიდი გეტსბი“
ჩინამპები

ჩინამპები (ესპ. chinampa, ნაუატ. chināmitl) — მოცურავე კუნძულები, რომლებსაც აღმართავდნენ-ხოლმე მესოამერიკის კოლუმბამდელი ხალხები სოფლის მეურნეობის საწარმოებლად. ჩინამპებს წელიწადში რამდენიმჯერმე მოჰქონდათ მოსავალი. აცტეკები ჩინამპებს აგებდნენ ტესკოკოს ტბაზე. ჭაობიან დაბლობებში მიწაში არჭობდნენ ხიმინჯებს, შემდეგ მათ აერთებდნენ მესრით. დანაყოფების შიგნით მეტრობით იყრებოდა მიწის ფენები. წვიმის სეზონებში ჩინამპები კუნძულებად იქცეოდა. წამოწეულ ველებზე გამუდმებით ემატებოდა წყლის მცენარეების ორგანული ნივთიერებები. ეს საშუალებას იძლეოდა, ნიადაგის ნაყოფიერება ყოველთვის მაღალ დონეზე ყოფილიყო. მიწათმოქმედების ამ სისტემის აყვავების პერიოდია ჩვ. წ. 600-900 წლები. Popper, Virginia. «Investigating Chinampa Farming.» Backdirt (Cotsen Institute of Archaeology). Fall/Winter 2000. Townsend, Richard F. (2000) The Aztecs. revised ed. Thames and Hudson, New York. History of Urban Agriculture: Chinampas of Tenochtitlan Floating Gardens of Mexico City.pdf დაარქივებული 2020-04-19 საიტზე Wayback Machine. თანამედროვე ჩინამპები ჩინამპები, 1912 წელი
ბილ მარი

ბილ მარი (ინგლ. Bill Murray; 21 სექტემბერი, 1950, უილმიტი, ილინოისი) — ამერიკელი მსახიობი. 2003 წელს შესრულებული როლისთვის ფილმში „თარგმანში დაკარგული“ წარდგენილი იყო ოსკარისა ნომინაციაზე საუკეთესო მსახიობი მამაკაცისთვის. ვიკისაწყობში არის გვერდი თემაზე: ბილ მარი ბილ მარი კინოფილმების ინტერნეტ-მონაცემთა ბაზაში
ოქროს გლობუსი საუკეთესო მსახიობი კაცისთვის მიუზიკლსა ან კომედიაში

ოქროს გლობუსი საუკეთესო მსახიობი კაცისთვის მიუზიკლსა ან კომედიაში — ოქროს გლობუსის დაჯილდოების ერთ-ერთი ნომინაცია. გაიცემა 1951 წლიდან. მანამდე გაიცემოდა ერთიანი ჯილდო კაცის როლის საუკეთესო შესრულებისთვის. "†" აღნიშნავს ოსკარის მოგებას "‡" აღნიშნავს ოსკარის ნომინაციას "$" აღნიშნავს ოსკარის ნომინაციას სხვა როლისთვის goldenglobes.org დაარქივებული 2015-08-01 საიტზე Wayback Machine.
ხოაკინ ფენიქსი

ხოაკინ რაფაელ ფენიქსი (ინგლ. Joaquin Rafael Phoenix; 28 ოქტომბერი, 1974, სან-ხუანი, პუერტო-რიკო) — ამერიკელი მსახიობი და პროდიუსერი. მსახიობ რივერ ფენიქსის უმცროსი ძმა. მას აღიარება მოუტანა იმპერატორ კომოდუსის როლმა ფილმში „გლადიატორი“ და მუსიკოს ჯონი კეშის როლმა ფილმში „იარე ზღვარზე“. ოქროს გლობუსის ოთხგზის ნომინანტი და ორგზის ლაურეატი, კანის კინოფესტივალის პრიზიორი და ვენეციის კინოფესტივალის ვოლპის თასის მფლობელი კატეგორიაში საუკეთესო მსახიობი კაცისთვის, ოსკარის სამგზის ნომინანტი და მფლობელი შესრულებული როლისთვის ფილმში „ჯოკერი“, სადაც გაიმარჯვა ნომინაციაში საუკეთესო მსახიობი კაცისთვის. აგრეთვე ბრიტანეთის კინოაკადემიის ჯილდოს ნომინანტი. ვიკისაწყობში არის გვერდი თემაზე: ხოაკინ ფენიქსი ხოაკინ ფენიქსი კინოფილმების ინტერნეტ-მონაცემთა ბაზაში
ატლანტიდის დეპარტამენტი

ატლანტიდის დეპარტამენტი (ესპ. Departamento de Atlántida) — ჰონდურასის ერთ-ერთი დეპარტამენტი. მდებარეობს ქვეყნის ჩრდილოეთ ნაწილში, კარიბის ზღვის სანაპიროზე. დედაქალაქია საპორტო ქალაქი ლა-სეიბა. ბოლო ათწლეულებში, ეკონომიკის მთავარი საყრდენი ტურიზმი გახდა. 2005 წლის მონაცემებით, მოსახლეობა 372 532 ადამიანს შეადგენდა. ფართობი 4 251 კმ²-ია. დეპარტამენტი შეიქმნა 1902 წელს, ტერიტორიაზე, რომელიც მანამდე კოლონის, კორტესისა და იოროს დეპარტამენტებს მიეკუთვნებოდა. ატლანტიდის დეპარტამენტი 8 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები Division Politica Territorial del Departamento de Atlantida Directory of Cities and Towns in Departamento de Atlantida
ჩოლუტეკის დეპარტამენტი

ჩოლუტეკის დეპარტამენტი (ესპ. Departamento de Choluteca) — ჰონდურასის ერთ-ერთი დეპარტამენტი. მდებარეობს ქვეყნის უკიდურეს სამხრეთ ნაწილში. დასავლეთით ესაზღვრება ფონსეკას ყურე, აღმოსავლეთით და სამხრეთით კი ნიკარაგუა. დედაქალაქია ჩოლუტეკა. დეპარტამენტის ტერიტორიაზე გაედინება ამავე სახელწოდების მდინარე. 2005 წლის მონაცემებით, მოსახლეობა 420 350 ადამიანს შეადგენდა. ფართობი 4 211 კმ²-ია. შეიქმნა 1825 წელს, როდესაც ჰონდურასს დამოუკიდებლობა ახალი მოპოვებული ჰქონდა. საბოლოო ფორმა 1893 წელს მიიღო, როდესაც დასავლეთ ნაწილი, ვალიეს დეპარტამენტი გამოეყო. ჩოლუტეკის დეპარტამენტი 16 ადმინისტრაციულ მუნიციპალიტეტადაა დაყოფილი. ჰონდურასის დეპარტამენტები Para mayor información entra www.cholutecaenlinea.com Información sobre Choluteca Mapa político del departamento de Choluteca დაარქივებული 2007-01-08 საიტზე Wayback Machine.